বছর শেষে আবারো আলোচনায় আইনশৃঙ্খলা বাহিনীর বিচার বহির্ভূত হত্যাকাণ্ড। মানবাধিকার সংস্থা আইন ও সালিশ কেন্দ্রের (আসক) হিসাব মতে, ২০১৫ সালে ক্রসফায়ারে মারা গেছে ১৪৬ জন। আর আইনশঙ্খলা বাহিনীর হেফাজতে মৃত্যু হয়েছে ৪৬ জনের। অর্থাৎ আইনের রক্ষকদের হাতে বিচার বহির্ভূত হত্যাকাণ্ড ১৯২। শুধু তাই নয়, আইনশৃঙ্খলা রক্ষাকারী বাহিনীর পরিচয়ে আটক করা হয়েছে ৫৫ জনকে এখনো তা স্বীকার করেনি সরকারের কোনো বাহিনী।